Diari Oficial de la Generalitat Valenciana


Sumari del DOGV 5127, del 03-11-2005 (2005/11561)

Informació pública del reglament d'honors i distincions de l'Ajuntament de Vilafranca.
--------------------------------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11300


Organisme emissor
:   Ajuntament de Vilafranca

Tipus de document
:   Anunci

Informació pública del reglament d'honors i distincions de l'Ajuntament de Vilafranca. [2005/X11960]
  
Aprovat definitivament per absència de reclamacions l'acord inicial d'aprovació del Reglament d'Honors i Distincions de l'Ajuntament de Vilafranca, se'n procedeix a la publicació del text íntegre d'acord amb l'article 49 de la Llei 7/1985, per la qual s'aprova la Llei reguladora de les Bases del Règim Local.
  
?Reglament d'honors i distincions de l'Ajuntament de Vilafranca
  
Capítol I. Creació d'Honors i Distincions
  
Article 1 . El present Reglament, es fonamenta en els articles 189 i 190 del Reial Decret 2.568/86, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals i té com a objecte regular els honors i distincions a concedir per l'Ajuntament, encaminats a premiar mereixements excepcionals en tots els ordres o serveis destacats prestats en benefici del Municipi.
  
Article 2. Totes les distincions a què fa referència aquest Reglament, són vitalícies, i tenen caràcter exclusivament honorífiques, sense que atorguen cap dret administratiu o de caràcter econòmic.
  
Capítol II. Classes de distincions
  
Article 3. Classes de distincions honorífiques.
  
S'estableixen les següents distincions honorífiques:
  
a) Medalla de la Vila
  
b)Títol de Fill/a Predilecte/a
  
c) Títol de Fill/a Adoptiu/a .
  
d) Cronista oficial.
  
Article 4.Concessió de la Medalla de la Vila.
  
És un distintiu que la Corporació Municipal atorga amb caràcter individual o col·lectiu a persones físiques, jurídiques, institucionals i entitats que s'hagin distingit en el millorament cultural, social o econòmic d'aquest municipi.
  
La Medalla tindrà la forma de placa, portant gravat en el seu advers l'Escut del Municipi, junt amb el nom de la persona condecorada, la data i el motiu, en extracte, de la seua concessió.
  
Article 5.Fill/a Predilecte/a - Fill/a Adoptiu/a
  
La concessió del títol de Fill/a Predilecte/a només podrà recaure en els qui, havent nascut al municipi, hagin destacat de forma extraordinària per qualitats o mèrits personals o per serveis prestats en benefici o honor de Vilafranca.
  
La concessió del títol de Fill/a Adoptiu/a podrà atorgar-se a les persones que, sense haver nascut al municipi, reunisquen les circumstàncies assenyalades en el paràgraf anterior.
  
El títol consistirà en una insígnia i un pergamí amb la llegenda següent:
  
L'Ajuntament de Vilafranca, en interpretació del sentiment general del veïnat concedeix al SR./ SRA el Títol de , com a públic reconeixement dels singulars mèrits demostrats amb la seua labor en pro dels interessos d'aquest municipi.
  
Una vegada atorgats tres títols, de cada un d'ells, no podran conferir-se altres mentre visquen les persones afavorides, a menys que es tracte d'un cas excepcional segons el parer de la Corporació, la qual haurà de reconèixer-se i declarar-se prèviament en sessió plenària i per unanimitat.
  
Article 6. Cronista oficial
  
El títol de Cronista oficial de Vilafranca podrà ser atorgat a aquelles persones que s'hagin distingit per la seua activitat en qualsevol tipus d'estudis, investigacions, publicacions o treballs en les lletres relacionats amb Vilafranca i mantinguen una vinculació continuada amb la vida local.
  
Tal títol comportarà la concessió d'un distintiu de solapa.
  
El títol de Cronista oficial de Vilafranca és purament honorífic i no comporta el dret a percebre cap retribució econòmica, sense perjudici de la compensació de despeses que puguen produir-se com a conseqüència de l'encàrrec conferit de realitzar algun estudi o investigació de caràcter excepcional per la seua complexitat o per la inversió de treball que requerisca, o que exigisca la realització de viatges o l'adquisició de mitjans materials específics.
  
Article 7. Funcions de qui ostenta el títol de Cronista oficial.
  
Els qui ostenten el títol de Cronista oficial de Vilafranca es comprometen davant l'Ajuntament, individual i col·legiadament, a emetre la seua opinió i evacuar consultes sobre aquells temes que la Corporació, a través de l'Alcaldia, estime oportú sotmetre a la seua consideració, particularment en quant es refereix al treball de promoció municipal de publicacions històriques sobre el municipi.
  
La Corporació municipal podrà tindrà present al Cronista oficial de Vilafranca en qualsevol tipus de convocatòria d'actes protocol·laris i culturals, i li enviarà un exemplar de totes les publicacions editades o promogudes per l'Ajuntament a partir del seu nomenament.
  
L'Ajuntament facilitarà al Cronista l'accés als fons de l'arxiu i de la biblioteca per a la seua consulta i estudi, així com els materials i mitjans tècnics que requerisca el desenvolupament de la seua tasca. En tot cas, l'accés als expedients i registres administratius per part del Cronista estarà subjecte al que disposa la legislació vigent sobre la matèria.
  
Sense perjudici de les competències atribuïdes per aquest Reglament a distints òrgans, totes les qüestions que se susciten referents a la figura del/de la Cronista i la seua activitat i relacions amb l'Ajuntament es canalitzaran a través de l'Alcaldia.
  
Capítol III. De la Proposta i Concessió de Honors i Distincions
  
Article 8. Concessió i instrucció de l'expedient.
  
La concessió de qualsevol dels honors a què es refereix aquest Reglament requerirà la instrucció prèvia de l'oportú expedient, que servisca per a determinar els mèrits o circumstàncies que aconsellen aquella concessió.
  
Quan es tracte de concedir honors i les exigències de temps així ho aconsellen, l'expedient podrà ser substituït per un escrit raonat de l'alcalde, dirigit al Ple de l'Ajuntament, perquè aquest puga facultar-lo prèviament a fi que, en nom de la Corporació, puga conferir la distinció o distincions que jutge adequades, donant compte al Ple en la primera sessió que tinga lloc.
  
La iniciació del procediment es farà per decret de l'Alcaldia, a iniciativa pròpia, per requeriment de qualsevol grup polític de la Corporació o amb motiu de petició raonada d'un organisme oficial, o d'entitat o associació de reconeguda solvència.
  
En el decret de l'Alcaldia es designarà un/una Regidor/ a, que s'ocuparà de la tramitació de l'expedient.
  
Article 9. Diligències per a determinar el dictamen.
  
1. El/la instructor/a practicarà totes les diligències estime necessàries que per a investigar els mèrits del proposat, sol·licitant informes i rebent declaració de quantes persones o representants d'entitats puguen subministrar dades, antecedents o referències útils.
  
Completades les diligències corresponents, el/la instructor/ a formularà proposta motivada, que elevarà a la Comissió Informativa corresponent, perquè aquesta, amb el seu dictamen, la remeta a l'Alcaldia.
  
L'Alcalde o Alcaldessa, a la vista del dictamen de la Comissió, podrà acordar l'ampliació de diligències o acceptar plenament el dictamen, i en l'un i l'altre cas sotmetre-ho mitjançant escrit raonat al Ple de l'Ajuntament.
  
La resolució favorable requerirà el vot favorable de les dues terceres parts dels membres de fet de la Corporació.
  
Capítol IV. De la Imposició i de les Recompenses
  
Els atributs o els documents representatius de les distincions els lliurà l'Alcalde en un acte públic d'homenatge que, s'atorgarà preferentment coincidint amb l'aniversari de la Concessió de la Carta Pobla a aquest Municipi.
  
Capítol V. De la pèrdua dels drets d'ús
  
Si algun dels titulars arribara a ser indigne de posseir la concessió de què es tracte, la Corporació haurà de retirar-se-la, decisió que s'adoptarà en votació secreta i per unanimitat, després d'haver-hi instruït el corresponent expedient.
  
El Llibre-Registre.
  
Un extracte dels acords de la Corporació atorgant qualsevol dels honors i distincions esmentats haurà d'inscriure's en un Llibre-Registre, que estarà a càrrec de la titular de la Secretaria de l'Ajuntament.
  
En cada una de les seccions anteriors s'inscriuran, per ordre cronològic de concessió, els noms i circumstàncies personals de cada un/una dels/es afavorits/des, la relació de mèrits que van motivar la concessió, la data d'aquesta i, si és el cas, la del seua defunció.
  
DISPOSICIÓ FINAL
  
Aquest Reglament es dicta amb caràcter indefinit, entrant en vigor a partir de la seua aprovació pel Ple de l'Ajuntament i una vegada complits els tràmits reglamentaris?.